《赠僧辨端》
宋代·王之道

南僧如竹苇，在处即成林。虽去常人发，不异常人心。

邈哉端上人，所得趣向深。云泉香火里，日夕长苦吟。

为我有时名，踏雪来相寻。相寻缘底事，论诗复鸣琴。

我是折腰吏，衣带尘土侵。何以谢吾师，恨无虞师金。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。